Crassulaceae

As crasulacias (nombre cientifico Crassulaceae (J. St.-Hil., 1805)) son una familia de plantas crasas en a orden d'as Saxifragales. Bi n'ha bellas 1300 especies, clasificatas en 48 cheneros, Crassulaceae en The Plant List, consultau o 27 d'octubre de 2015. anque, como a sobén pasa en Taxonomía botanica, istas cifras pueden variar seguntes as fuents y os autors.

 Descripción 

As crasulacias son normalment plantas herbacias u sub-arbustivas. As fuellas son simples, con disposición variable en o trallo; bi n'ha especies alternifolias, de fuellas oposatas u que forman cualque roseta basal. Una caracteristica universal de todas as crasulacias (anque no exclusiva d'ellas) son as fuellas crasas, adaptación a hábitats secos, a on que os eixemplos d'a familia i son mas abundants.

As flors son hermafroditas, con verticilos pentamers, tretramers u multimerals. L'androceu ye fusionau con o chineceu en a base, os estamens, en o mesmo numero que a resta de verticilos, tipicament subresurten un poquet por alto d'a corola (son mas largos que os petalos). O chineceu ye supero, a sobén con carpelos libres u soldaus solament que por a suya base. As flors son cuasi siempre agrupatas en inflorescencias de tipo cimoso.

 Metabolismo CAM 

Una caracteristica fundamental d'as crasulacias, que se considera una innovación evolutiva d'ista familia que podría (d'alcuerdo con bel autor) haber facilitau o suyo exito ecolochico, ye o metabolismo que tienen. As crasulacias son plantas CAM, sigla que significa Crassulaceae Acid Metabolism - Metabolismo Acido d'as Crasulacias en anglés. O metabolismo CAM en as plantas se caracteriza porque tienen o ciclo fotosintetico deseparau en dos fases, una fase luminica (fase fototrofa) que fan en presencia de luz, y unatra fusca (fase sintetica), que fan de nueiz. Isto ye por contra de como lo fan a resta d'organismos fotosinteticos, que tienen toz os pasos d'o ciclo simultanios.

Se considera que o metabolismo CAM ye una adaptación a os climas aridos, pus minimiza las perdas d'humedat, tot garantido que a planta no tiene que ubrir os estomas y intercambear gases con l'atmosfera sique de nueiz, cuan a temperatura y sequedat y por tanto a evaporación de l'augua ye menor.

Gracias a iste tipo de metabolismo, cualques especies de plantas crasulacias pueden colonizar biotopos que estarían masiau inhospitos ta belatros grupos de vechetals. O metabolismo CAM, por contra, ye menos eficient que os metabolismos fotosinteticos convencionals, por a cual cosa as crasulacias son de regular menos productivas en biomasa que os atros grupos de plantas, y se troban en desavantalla ecolochica contra ellas siempre que as condicions no sían restrictivas en cuanto a humedat.

 Clasificación  
250px|thumb|right|Sedum spp.. O chenero Sedum ye un d'es que se puede trobar, de forma natural, en Europa, a on que i amaneix cuasi siempre colonizando biotopos petrosos.
Como muitas vegadas pasa en Biolochía, a clasificación d'os diferents sub-clados de Crassulaceae ye firmement discutida por diferents autors, que sostienen diferents tiorías sobre cómo habrían d'estar clasificadas istas plantas.  A solideza d'a familia biolochica, manimenos, ha quedau demostrada con os estudios de chenetica molecular, y o que se disputa ye solament o numero d'especies, cheneros y sub-familias que concabe.

Una d'as clasificacions clasicas, a de Berger de 1930, comprendeba la sub-división d'ista familia en 6 sub-familias y 35 cheneros. American Journal of Botany 88(1): 76–91. 2001. Istas sub-familias yeran Crassuloideae, Kalanchoideae, Cotyledonoideae, Sempervivoideae, Sedoideae y Echeveroideae. Estudios sistemáticos en el clado Acre (Crassulaceae), consultau o 27 d'octubre de 2015. A dita clasificación de Berger ha estau muit discutida, pero s'ha considerau a de referencia mientres buena cosa d'o sieglo XX. De todas ixas sub-familias, nomás Crassuloideae, Kalanchoideae y Sempervivoideae s'han manteniu por belatros autors, y solament de Crassuloideae se'n tiene certeza en a necesidat de mantener-la en todas as clasificacions que s'ha feito.

 Cheneros 

Adromischus
Aeonium
Aichryson
Bryophyllum
Chiastophyllum
Cotyledon
Crassula
Cremnophila
Diamorpha
Dudleya
Echeveria
Graptopetalum
Greenovia
Hylotelephium
Hypagophytum
Jovibarba
Kalanchoe
Lenophyllum
Meterostachys
Monanthes
Mucizonia
Orostachys
Pachyphytum
Perrirosedum
Phedimus
Pistorinia
Prometheum
Pseudosedum
Rhodiola
Rosularia
Sedella
Sedum
Sempervivum
Sinocrassula
Telmissa
Thompsonella
Tylecodon
Umbilicus
Villadia

 Referencias 

 Se veiga tamién 

Asphodelaceae

 Vinclos externos 

Categoría:Saxifragales
Categoría:Familias de plantas